الحمد لله والصلاة والسلام على سيدنا رسول الله وعلى اله وصحبه ومن والاه وبعد سلام الله عليكم ورحمته وبركاته ثم اما بعد كنا انتهينا الى قوله تبارك وتعالى فقد كذبوكم بما تقولون فما تستطيعون صرفا ولا نصرا
ومن يظلم منكم نذقه عذابا كبيرا. هم خلاص زلموا وخلاص وقد كذبوكم بما تقولون. ده الكلام ده يوم القيامة. لما رب العالمين يجمع العابدين المشركين والمعبودين بالباطل فطبعا هينكروا وقلنا اللي موجود معنا هنا في سورة الفرقان التكذيب فقط ما فيش تلاعن ما فيش تخاصم في تكزيب فقط
وقلنا ان ارجح الاقوال اللي هم مين بقى؟ عزير وعيسى والملايكة كذبوكم بما تقولون فما تستطيعون ايها العابدين المشركين صرفا اي للعذاب عنكم ولا ايه ولا نصرا لانفسكم فقد كذبوكم بما تقولون. يبقى هنا التكزيب بس. حكم عام بقى ومن يظلم منكم
هو خلاص بعد القيامة ما تقوم فيه زلم تاني ؟ ما هو ما فيش ظلم. يرجع تاني للدنيا بقى. ومن يظلم منكم نذقه بابا كبيرا. يعني ايه؟ يعني اللي هيعبد غير الله يبقى ايه؟ يبقى ظلم
يعني الكلام ده اخر الاية خاص بالدنيا ومن يظلم منكم نذقه عذابا كبيرا. يظلم يعني ايه؟ يعني يشرك يظلم يعني يشرك. كما في قوله تبارك وتعالى الذين امنوا ولم يلبسوا ايمانهم بظلم. عبد الله
ابن مسعود روى الحديس عند البخاري وغيره. قالوا يا رسول الله واينا لم يظلم نفسه؟ كلنا بنظلم انفسنا. قال ليس ذلك الم اسمعوا قول العبد الصالح اي لقمان ان الشرك لظلم عظيم
ان الشرك لظلم عظيم يبقى يظلم يعني ايه؟ يشرك. والكافرون هم الظالمون يعني هم الايه؟ المشركون. ومن يظلم من نذقه عذابا كبيرا. وما ارسلنا قبلك من المرسلين الا انهم ليأكلون الطعام
ويمشون في الاسواق وجعلنا بعضكم لبعض فتنة اتصبرون وكان ربك ايه؟ بصيرا. الاية دي بترد على الاية اللي قبلها اللي فاتت من شوية وقالوا ما لهذا الرسول يأكل الطعام ويمشي فين؟ في الاسواق
بايديه عشان يبطلوا الرسالة بيقولوا ايه الرسول ده؟ بياكل الطعام ويمشي في الاسواق الاية دي بترد عليهم بقى ده مش ده بس ده كل الرسل الله! طب وهم عارفين ان فيه رسل؟ متأكدين ان فيه رسل
وقالوا ان يأتينا باية كما ارسل الاولون. احنا عاوزين يجيب لنا اية يجيب لنا معجزة فعارفين ان فيه رسل عارفين ان فيه رسل. فالقرآن بيقول لهم وما ارسلنا قبلك من المرسلين. يعني ديت فيها تسلية
سيدنا النبي عليه الصلاة والسلام. بيتلككوا في تعنت. المسألة مش مسألة ايه؟ ان ان مكزبين انك رسول الله. ده عارفين انك بس ايه مش لاقيين حاجة يقولوها. وما ارسلنا قبلك من المرسلين. ده كل الرسل. مش انت بس. كل الرسل
الا انهم ليأكلون الطعام ويمشون في الاسواق يأكلون الطعام. القرآن جاب دي ليه؟ يأكلون الطعام كل الرسل احتاجوا طعام؟ ايوة لدرجة في سورة الانبياء اللي حوت اكثر من سيرة يعني سيرة اكثر من رسول
يقوم رب العزة يقول ايه؟ وما جعلناهم جسدا لا يأكلون الطعام. يبقى تفهم بمفهوم المخالفة ايه ها؟ ليسوا اجسادا وانما يأكلون الايه؟ وليسوا اجسادا يعني ايه؟ يعني ارواح فيه كده فيه روح فيه كيان
بدن وروح ليه؟ لان الجسد تطلق على اللي ما فيهوش روح. فاخرج لهم عجلا جسدا له ايه يعني ما فيهوش روح. عجل جسد يعني ما فيهوش روح. فالقرآن بيقول وما جعلناهم جسدا لا يأكلون الطعام. ازا هم
اشخاص بشر وبياكلوا الايه ؟ ليه دي برضه ؟ اكل الطعام الطعام يدخل ويخرج يبقى ده مخلوق بيحتاجوا اي بيحتاج الطعام طبعا والطعام معه شراب ياخد حاجته منه والفضلات لازم تخرج ولو ما خرجتش هتأزيه. برضو له ده كله عشان لا
ابالغوا في الرسل ويعبدوهم ما هو لما يبقى الرسول حاجة كده لا بتاكل ولا بتشرب ولا بينام. لا اكيد هيعبد هيبقى فيه من صفات الله عز وجل ما ينفعشي. فالناس يا اخي ده الناس بتضفي بركات وكرامات ما لهاش وجود
على الشخص. فالرسول عليه الصلاة والسلام ايا كان بقى ايا كان الرسول لازم يحتاج للطعام ليه؟ عشان ما نبالغش فيه. وعشان الناس ما ترفعوش فوق منزلته. والرسول حزر من كده. ومع زلك يقع الناس في المحزور. لا
تروني كما اطرت النصارى عيسى ابن مريم. طب عيسى كان بياكل ؟ ايوة كان بياكل. امال هم بالغوا في ايه ؟ طريقة الولادة جه من غير اب اتكلم في المهد بناء عليه عمله الى لكن لو ما فيش حاجة خالص او طبيعي زي اي حد ما كانوش هيبالغوا المبالغة دي
فلزلك الرسول لما قارن نفسه قرن بعيسى بالزات الا تطروني. طب هو الاطراء جه منين يا رسول الله؟ طب ما هو ربنا قال كده على عيسى ما المسيح ابن مريم الا رسول قد خلت من قبله الرسل
وامه وجاب دي بالزات. جابها هم بس اللي بياكلوا الطعام طب ما احنا بناكل الطعام برضو. عاوز يقول لنا هم زيكم كانا يأكلان الطعام. زي مين؟ زيكم. يبقى ازاي تعبده وياكل الطعام وانت بتاكل طعام وبيتزنق بالطعام ويحتاج الطعام
انتم بتعبدوا ازاي؟ تألهوا ازاي يعني؟ فكان المخرج او المدخل بتاع الشيطان عليهم طريقة الولادة. كلامه في المهد. هي دي اللي ايه اللي عملت لهم القلق ده. يبقى وما ارسلنا قبلك من المرسلين الا انهم ليأكلون الطعام. يبقى خلاص عشان ما تألهوش
المرسلين ده زيكم ويمشون في الاسواق دي ما تعيبش الرسل كونهم يبقوا يمشوا في الاسواق ويتاجروا ويكسبوا من الحلال. سواء بقى طول فترة يعني قبل الرسالة وبعد الرسالة او قبل الرسالة
بعد الرسالة ما يبقاش عندهم فراغ زي سيدنا النبي كده. سيدنا النبي بعد الرسالة ما بقى لا قادر يتاجر ولا يرعى ولا حاجة الوقت كله انزحم كل وقت لكن واحد زي سيدنا داود مسلا. سيدنا داود قبل ما يبقى نبي وبعد ما يبقى نبي كان بياكل منين ها؟ ويمارس الايه؟ الحدادة
الحدادة ويمشوا في الاسواق يمشي في الاسواق. مشى الرسول بس ما كانش بيمشي تاجر بقى. الرسول عليه الصلاة والسلام مشى في الاسواق ليس تاجرا. ما عندوش وقت التجارة مشى في الاسواق ليصلحها
وقد اصلحها وعلم الناس التجارة اه علم التجار الامانة علمهم الامانة وحديس الطعام مشهور ومعروف لما مر على صبرة الطعام ولقاها معجونة قال ما هذا يا صاحب الايه؟ الطعام قال له
واصابته السماء يا رسول الله. قال فهلا اظهرت للناس يعني؟ يشوفوه. ويشتروه. فيه ناس بتحب الحاجة دي ياخدوها بسعر مريح انما انت مبين السلعة كأنها جيدة كلها وهي فيها اشياء معيبة. يعني الرسول عليه الصلاة والسلام ما بيأمرش باهدار المال
وكل واحد برضو له توب يعني في واحد يشتري الاكل المعجون ده او يشتري الاكل البلدي او يشتري الاكل البايت هو فلوسه كده يا اخي ما تفرقش معه مسألة الطازج دي. ما تفرقش او المفلفل او الجيد. اظهره. فهنا قال له في قال من غش
فليس ايه؟ مني يبقى والمصلحين برضو والمصلحين بيمشوا في الاسواق انا زكرت لكم واقعة عمر مش كده ولا ما كتش هنا؟ عمر بن الخطاب لمن مشي في السوق يبقى المصلحون بيمشوا
الاسواق برضه ويمارسوا التجارة ازا كان عندهم وقت. طب وما عندهمش وقت يشوفوا الدنيا ماشية ازاي. يشوفوا الفساد جاي منين يشوف الناس على امانة ولا مش على امانة. عمر ما كانش نازل يتاجر. عمر كان نازل السوق يتفقد السوق
فلما وجد في السوق ابلا لابن عمر وشكلها كده حلو تجيب فلوس حلوة سأل ابل مين دي؟ قالوا له ابل عبدالله ابني ابني بيشتغل من ورايا وابني عنده ابل بالجودة دي يبقى فيه ان. فيه ان. الان الان جاية منين
ان اسقوا ابل ابن امير المؤمنين. ارعوا ابل ابن امير المؤمنين. هو ده اللي جه في زهنه. وممكن يكون ما حصلشي. وممكن يكون حصل يعني عاوز يقول ايه؟ اكيد ايبل ابني فضلت على ابل الصدقة
ما هو في ابل صدقة فاكيد فضلت عليها في المرعى والسقيا لما نيجي نرعى نرعى ايه باللي عبدالله الاول ولا ايه؟ ونسقي ايه بالعبد لله وبعدين قبل الصدقة. وبناء عليه الابل شكلها حلو. ايه شبه شكلها حلو ممكن بركة من الله يا يا عمر. بس عمر بقى
ما حسبش الحسابات دي خالص. عمر ورع. فجاب العملية من الاخر. سواء الكلام ده حصل او ما حصلشي ممكن كون ما حصلش وبعدين هو ما حققش ولا حاجة في الموضوع ده الموضوع خلص في السوق وخلاص. قال له يا عبدالله بيع الابل دي. باعها ما هي اصلا في السوق عشان تنباع
رأس المال تاخده والزيادة في بيت المال. خلص الموضوع. يبقى ما فيش مكسب في الصفقة دي خالص. الصفقة دي هتاخد رأس ما لك بس. يا سلام شفت بقى الخلفاء شفتوا
اه يعني ايه؟ اللي ماشيين على الهدي النبي بيعملوا ايه يخافوا من المال العام خافوا من المال العام موت خافوا من المال العام حتى لو كان على حساب ولادهم حتى لو كان خلاص هي الصفقة دي ما تفكرش في التجارة يا يا عمر يا يا عبدالله بالطريقة دي. يعني ايه
اشتغل في حاجة ما تزاحمش المال العام. ما تزاحمش الصدقة واشتغل برضو ما يجراش حاجة. عاوز تعمل اشتغل. الشاهد يمشون في الاسواق لاصلاحها. وجعلنا بعضكم لبعض فتنة. بعضكم لبعض. مين الفاتن
ومين المفتون؟ ما تعرفش تميز ما تعرفش اصل ما فيش واحد متخصص في الفتنة. لأ هنا معنى فتنة يعني اختبار وابتلاء وجعلنا بعضكم لبعض فتنة يعني اختبارا وابتلاء. مين كلنا مختبرين لبعض. كلنا جميع المسلمين كبار وصغار. علماء وطلبة علم وجهلة. اصحاب
هبقى اموال وفقراء صحة جيدة كله كله مختبر بكله. وجعلنا بعضكم لبعض فتنة زي ما رفعنا بعضكم فوق بعض ايه؟ من المرفوع كلنا. طب ومين المخفوض؟ برضو كلنا ورفعنا بعضكم فوق بعض
من هنا ما فيش واحد مرفوع على طول لأ ولا واحد مخفوض على طول الى مخفوض وده مرفوع. انت طالع فوق بحاجة. ونازل تحت بحاجة او بحاجات وهكزا. هنا وجعلنا بعضكم لبعض في الرسول فتنة
اختبار وابتلاء للناس اللي جا لهم والناس اللي هم جا لهم الرسول فتنة للرسول واختبار للرسول. هو قال كده. قال في الحديس عند مسلم. ان رب العزة بعد. حديس طويل بس
خد منه الشاهد. قال اني مبتليك ومبتل بك لا اله الا الله. مبتليك يا محمد بمين؟ بالناس اللي انت هتبعس فيهم دول الناس اللي انت هتبعس فيهم واللي هتبلغهم الدين دول انا مبتليك بهم
ومبتل بك مبتلي الناس بك تخيل يبقى الرسول وجعلنا بعضكم لبعض ايه المؤمنون فتنة للكافرين والكافرون فتنة للمؤمنين. قلنا ان كل الرسل كانوا يأكلوا الطعام ويمشوا في الاسواق ومشوا في الاسواق لاصلاحها. او بالتكسب بالحلال
وهزا لا يعيب الايه؟ الرسل. بمناسبة سيدنا النبي عليه الصلاة والسلام وضعه اه يعني في يعتبر خاص عن باقي الرسل. طبعا فيه رسل ملوك. وفي رسل عاديين وسيدنا النبي بقى ده اخرهم عليه الصلاة والسلام. كان فيه موقف خاص به. كان جبريل معه جلس
جبريل اليه صلى الله عليه وسلم. قاعدين الاتنين مع بعض الله اعلم بقى جبريل كان في صورة ملك ولا في صورة بشر المهم هم مع بعض يعني فنزر جبريل الى السماء. فاذا بملك ينزل
اللي شايفه مين؟ جبريل. بس هيكلم النبي. الملك هيكلم النبي عليه الصلاة والسلام. فازا ملك ينزل. فقال له جبريل هذا الملك ما نزل منذ خلق. قبل هذه الساعة. يبقى فيه ملايكة تانية بايه ها
ده بقى اول مرة ينزل. يبقى بعد مية اربعة وعشرين الف نبي ورسول ما نزلش. لسه ينزل ايه ها؟ او والمرضى. فلما نزل وجاي بيلبس السؤال ده بس والطلب ده بس او او الايه؟ التخيير ده بس جاي
خير النبي بحاجة واحدة وهيرجع تاني. ورب العزة ما يحتاج تخيير ولا حاجة لكنها العظمة. في بيان شأن النبي عليه الصلاة والسلام. نزل قال يا هنا جبريل بيقول له يا محمد الملك بيقول يا محمد ارسلني اليك ربك
بسؤال وتجاوبني عليه عشان اطلع وسبحان الله ثم هو طب ما هو ربنا هيسمعه قبل الايه؟ قبل الملك ما يطلع ارسلني اليك ربك املكا اجعلك؟ املكا اجعلك ام عبد رسولا؟ سؤال نفسك في مين فيهم؟ تبقى ملك وبرضو نبي
زي سليمان وكده ولا عبد رسول؟ قال له جبريل. هو طبعا الرسول سكت؟ فجبريل اشار عليه. قال له تواضع لربك يا محمد. فقال رسول الله صلى الله عليه وسلم لا بل عبدا رسولا
خلاص يبقى محصوله من الدنيا والمال ايه ها قليل. انما الرسالة انسى بقى اعزم اعزم الرسل الظن عن عائشة قالت دخلت علي امرأة من الانصار فرأت فراش رسولها عشان نحس ان احنا ما بنشكرش الله الا ما رحم ربي. وان كان
فيه شكر هو شكر باللسان لا يسمن ولا يغني من جوع. عاوزين الشكر العملي استخدام النعمة في مرضات المنعم سبحانه عالم. فرأت فراش الرسول امرأة قطيفة مثنية حتة قطيفة كده وشكلها قديم وبتاع
فبعثت الي بفراشي. المرأة الانصارية روحت وجابت ايه ها؟ فرش تاني. فرش الرسول يبقى ينام عليها فراش حشوه الصوف. لان الفراش ده كان ليف حشوه ليف فدخل علي رسول الله صلى الله عليه وسلم فقال ما هذا يا عائشة؟ تديك لفتة مهمة جدا اي حاجة في بيتك
مش كده مش تخش تلاقي التلاجة اتغيرت تنبسط دوقونا الماية الجديدة في التلاجة الجديدة جت منين وما تسألشي الابلة خدت البطاقة وراحت جابت قرض. ها؟ والد ولا مش بتجدد عفشها! ما هو القرض ايه! على باب البيت. على ناصية الشارع فيه بنك كده طلع من تحت الارض. عارفين البنوك
وبتطلع من تحت الارض دي منين ما تمشي تلاقي بنوك. التمويل المتناهي هي راحت خدت البطاقة وجابت تلاجة وجابت بوتاجاز وجابت مش عارف ايه وانت ما شاء الله اشرب بقى وكل ما طالما ما حدش قال لك هات فلوس خلاص
خد ملحز من دي. هي الحاجة اللي هيقعد عليها الرسول. ايه ده! ايه ده يا عائشة! مين اللي جاب البتاعة دي يعني عارف الحاجة اللي كان ايه؟ بينام عليها. بص لقى حاجة ايه؟ جديدة. هدية هدية ماشي
يقبلها ما فيش اي مشكلة لكن لأ قد يفهم الناس حاجة عن الرسول او بعض الناس بلاش كله قد يفهم البعض حاجة. فقال ما هزا يا عائشة قلت يا رسول الله فلان الانصارية هي سمتها. دخلت فرأت فراشك فذهبت
اعفت الي بهذا. فقال رديه. رجعيه تاني يا عائشة. ليه؟ او عشان ما حدش يفهم ان انا بقى يعني ايه خلاص بقى اي حاجة بقى فايضة من الناس هاخدها ولا لا لا لا او يفهموا غلط رديه
فوالله قلت لك ميت مرة ان الرسول مش محتاج ايه ها؟ يقسم. هو يتكلم من غير قسم واحنا نصدق وبس فوالله لو شئت بتاء الفاعل لو شئت لاجرى الله معي جبال الذهب والفضة. جبال الذهب والفضة. لو انا اخترت كده منين ما امشي
منين ما امشي مش آآ جنيهين في جيبي ولا ريالين في جيبي لا لا لا الجبل دهب لو عاوز جبل دهب. يبقى معي نقصه منه نشتري ونبيع اللي احنا عاوزينه. اي حاجة نفسي اشتريها جبل بقى جبل. خد حط لك حتة من الجبل ده. شف
انت يكفيك ايه؟ اي حاجة بقى عاوز يشتريها الرسول عليه الصلاة والسلام. لو شئت لاجرى الله الله معي جبال الذهب والفضة. لكن هو ايه ها؟ اختار يكون عبدا ايه؟ رسولا وانتهى الموضوع. يعني ايه؟ يعني
مش محتاج الحاجات دي خالص. فالرسول فتنة لقريش واللي بعس فيهم فتنة لليهود وفتنة للنصارى. يعني اختبار فتنة يعني اختبار اختبار لليهود واختبار للنصارى واختبار لقريش واختبار لكل دول. وهم اختبار له وابتلاء له
اهل وعشرته ويحاربوه يصبر ولا ما يصبرشي. وانذر عشرتك الاقربين. المؤمنون فتنة المشركين والمشركون فتنة للمؤمنين. اول ما ظهر الدين اللي دخل فيه الضعفاء. صهيب عمار. كانوا فتنة لمين؟ للصناديد والناس الكبار. ازاي؟ بقى دول يسبقونا! بقى دول بيفهموا! ايوة بيفهموا والله
عظيم. طب وانتم ما بتفهموش ازاي ؟ ده احنا اصحاب الاموال واصحاب القرارات ده احنا لما يكون فيه مشاكل بين القبائل احنا اللي بنحلها ماشي. بس انتم برضه ما بتفهموش مهما تعملوا. ابو جهل والوليد ابن المغيرة والعاصي ابن وائل
وكل دول فتنوا بصهيب وبلال وعمار ليه؟ لان دول دول ودول فتنة فتنة للضعفاء عزبوا عمار وعزبوا ها صهيب وعزبوا بلال. فتنة هتستمروا ولا ما وجعلنا بعضكم لبعض ايه؟ فتنة. وليوم الدين كده الفتنة الاختبار هيفضل ايه؟ موجود. وطلب
من الرسول عليه الصلاة والسلام. اقول له شف بقى عاوزنا نؤمن اعمل لهم مجلس واحنا يبقى لنا ايه؟ مجلس. ما نقعدش معهم. فتنة والله العزيم لسة موجودة حتى الان برضو هتلاقي ناس مسلمة كده ما يعجبهمش الجماعة اللي احضر درس علمي
بس مين اللي هيقول الدرس؟ سين من الناس. مين اللي هيحضر؟ سين وصاد وعين ولام. بس انما مش لم الف ويه. مين قال لي لام الف ويه اللي هم مين؟ اللي هم انتم. يعني اخر الحروف انتم اخر البشر
احنا عاوزين الف وبه في الاول كده هم دول اللي يحضروا الدرس واللي يقول الدرس برضه واحد كده يعني مطلي. نحضر الدرس نفس الكلام في ناس عمرها ما تحضر في اي مجلس كده من دروس العلم نصلي الجمعة فين؟ في مسجد له له مكانه. انما اي مسجد كده حود مسجد
التوحيد اهو لا لا لا مين اللي في ايده؟ لازم مسجد كده يليق بي نفس دخلنا المسجد برضه اقعد في اي حتة انت كده لأ لازم يبقى فيه ايه ؟ وتلاقي الجماعات ارجع ورا ارجع ورا. ليه ؟ ارجع ورا يا اخي بس وخلاص. الله! ليه فيه ناس هتيجي تقعد هنا
ده انا جاي بدري ما يجراش حاجة ما يجراش حاجة. عديها النهاردة. عديها مش لازم سنة النهاردة. صح ولا مش صح؟ يعني عندنا مناسبة يا عمي في ناس هتقعد هنا
طب ما نقعد في اي حتة. فتنة. دول مفتونين بدول. ودول مفتونين بدول الناس اللي هتقعد في الصف الاولاني وكله بيرجع عشان يقعد في الصف دول يقعدوا في الصف مفتونين بالبسطاء والبسطاء مفتونين بهم يقولوا يا ريتنا كنا زي
هو ايه ايه اللي حوجنا للغم ده؟ صح ولا مش صح؟ يبتدي يغير مساره وجعلنا بعضكم لبعض في اوعى تكون فاهم الكلام ده خاص ببلال لا لا موجود لحد النهاردة ويفضل ليوم الدين. يفضل يوم الدين. كلنا نختبر
بعض الزكي يختبر بقليل الزكاة والغني يختبر بالفقير والفقير يختبر بالغني وهكزا. لما طلبوا من الرسول ها رفضت. الاول وافق عشان بس يخشوا الدين ويرحموا الضعفاء اللي تحتهم. فنزل قوله تعالى
اه ولتطرد الذين يدعون ربهم بالغداة والعشي يريدون وجهه. يريدون دون واجهة ما عليك من حسابهم من شيء وما من حسابك عليهم من شيء. فتطردهم فتكون اوعى قل يا جماعة يا كبار تيجوا تقعدوا معي. ان سبقتم في المجلس قبل الضعفاء ما ييجوا وقعدتوا يا مرحب
الرسول مش هيقومهم. طيب وان الرسول عليه السلام قعد في المجلس وقعد قدامه الايه؟ الضعفاء لما ييجوا الصناديد الرسول هيقومهم مستحيل. ده لما نزلت الاية واذا جاءك الذين يؤمنون باياتنا فقل
سلام عليكم. واذا جاءك السلام في السنة في السلام ان الجائي هو اللي يلقي السلام على القائم الجالس. فبقى لما ييجوا كان الرسول عليه الصلاة والسلام السلام عليكم ورحمة الله. قبل ما يقعدوا
مجرد ما دخوله من الباب هو اللي يسلم عليهم هو اللي قاعد اصلا. هم جايين له ويبدأهم هو بالايه؟ بالسلام. صلوات الله وسلامه. يبقى ان بعضكم لبعض ايه؟ فتنة. اتصبرون. هتصبروا على الاختبار ولا مش هتصبروا؟ القرآن بيقول كده. اتصبرون؟ اللهم ارزقنا صبرا
ارزقنا صبرا ما نتفتنش ما نتفتنش بالكافرين باللي هم فيه والعز اللي هم فيه. ولزلك رب العزة يقول في سورة الزخرف والزخرف اللي كلها مليانة ايه؟ زخارف. ولولا ان يكون الناس امة واحدة. فتنة
من رحمة ربنا ما اختبرش الناس الاختبار الصعب ده. فعلا اختبار صعب لجعلنا لمن يكفر بالرحمن لبيوتهم سقفا من فضة ومعارج عليها يظهرون. ولا او ايه بيوتهم ابوابا وسررا عليها اتكئون. طب ايه يا رب ما عملتهمش ليه؟ اصلها الجماعة اللي على الدين والايمان هيتفتنوا
هي تفيد له واحد بلطجي وبيته عشرة على عشرة وعربيته ما فيش زيها في المنطقة. فتنة. وايه يا عم الدراسة والغم اللي احنا عشنا فيه لما الواحد يشتغل بلطجي ويريح دماغه. بتشتغلوها ازاي يا عم! بقول لك ما فيش حاجة احنا ما بنعملش حاجة. انا بخوف الناس وخلاص. طب اعمل ايه
شيل لك شوية حديد تعال امشي معنا بس وخلاص. بلا تصلي بقى وتبقى متواضع ويبتدي فعلا تواضع بتاعه ده والصلاة والعبادة ما فيش. هي دي. وقال الذين لا يرجون لقاءنا. لولا
انزل علينا الملائكة او نرى ربنا. لقد استكبروا في انفسهم واتوا عتوا كبيرا يوم يرون الملائكة لا بشرى يومئذ للمجرمين. ويقولون حجرا محجورا. وقدمنا الى ما عملوا من عمل فجعلناه
وهباء منثورا. قال الذين لا يرجون لقاءنا لولا انزل علينا الملائكة. ساعات الكفر عندنا بيبقى اشد من كفر اليهود والنصارى زي ما برضو عندنا الامام اعظم من الايمان اي امة الحمد لله. ساعات بيبقى عندنا الكفر برضو شديد. اشد
سورة البقرة بنو اسرائيل طلبوا من موسى ان هم يروا مين؟ الله لن نؤمن لك حتى نرى الله ايه؟ دول طلبة الله والملايكة. يبقى زيادة في الكفر ولا لأ؟ ها؟ وقال الذين لا يرجون لقاء الله لولا انزل علينا الملائكة
او او نرى ربانا. دوكهم بس وطلبوا رؤية الله. زادوا في كفرهم عن بني اسرائيل. بطلبهم نزول الملايكة زيادة على رؤية الله ده من التعنت والعناد كما جاء في سورة الاسراء قالوا له او تأتي
لا او تأتيه بالله. اقول يا رب تعال معي علشان المشركين مش مصدقيني. فلما يشوفوك يسألوك انت ارسلت محمد ولا لا؟ ينفع؟ فيه مخ بالشكل ده؟ اه في ايه؟ وخلفهم
اللي موجودين دلوقتي برضه. ده بيتباهوا لما الناس ساعات يدحكوا معهم. يقول لهم انتم اللي طفشتم النبي. يضحكوا يقولوا اه يتباهوا ساعات في ناس منهم تتباهى باللي حصل. ايوة يتباهوا بما حدس. او نرى
فقال بيقولوا ايه بقى؟ في الاسراء قال او تأتي بالله والملائكة قبيلة. وجها لوجه او اتيا بالله والملائكة هنؤمن لك لو جبت لنا الله والملايكة. طب وحد طب وبعد كده هيبقى في ايمان تاني؟ مش هيبقى في
من اصله من عنادهم قالوا كده. قالوا تجيب الملايكة. تعمل ايه ؟ تقول لنا ان انت رسول او الملايكة يعني دي ملحز يعني حاجة من الاتنين هم عايزين الملايكة ليه؟ حاجة من الاتنين او جايز عاوزين ملايكة للاتنين. اما الملايكة تؤكد انك
وتقول ايوة هو فعلا رسول. وزي ما قلت لكم قبل كده وما حدش شاف الملايكة. ومين هيقول لي ان دي ملك؟ او مين يعرفني ان ده ملك فعلا؟ مين اللي هيقول له او ان الملايكة زي ما بتجي لك تيجي لنا. الله! وازا ما
جيلكم زي ما بتجي لي هتجي لكم. يبقى بقيتم رسل. يبقى تصوت الرمز. هم عاوزين كده. اقرا في سورة الانعام وقالوا قالوا لن نؤمن حتى نؤتيه مثل ما اوتي رسل الله
يعني الملايكة زي ما بتجيلك هه تيجي له. الله! طب ولما تيجي لكم هيبقى ما فيش فرق بقى! مش هابقى رسول. هاقعد في بيتي بقى! ما هو ما بتجيلكوا زي ما بتجيلي هتجيلكوا الموضوع خلص هما عاوزين كده تأتي بالله والملائكة قبيلا
طبعا دي والدي. لدي ولدي. وقالوا لن نؤمن لك حتى ايه؟ وقال الذين لا يرجون لقاءنا لولا انزل علينا الملائكة او نرى ايه؟ ربنا. لا يفهم من الاية ان الله لا يرى لان المعتزلة خدوا من الاية دي ان الله
لا يرى طبعا ده كلام باطل. الايات واضحة وجوه يومئذ للذين احسنوا الحسنى وزيادة هم يشأون فيها ولدينا واحاديس النبي. كله يعني سابت كله رؤية الله سبحانه وتعالى. ماشي؟ فلا يفهم
من الاية اني ايه ان الله لا يرى لأ يرى سبحانه وتعالى في الاخرة ويرى في الجنة. لا تقول بعد كده ايه؟ لقد استكبروا في اوصيهم اي المشركون واتوا عتوا كبيرا. ليه بقى يا اخوانا؟ الاستكبار والعتو لان ربنا
وتعالى قال لنا في ايات اخرى ان حتى لو شافوا كل الطلبات بتاعتهم دي اتحققت برضه مش هيؤمنوا. برضو مش هيؤمنوا ولزلك مسلا ايه؟ يجي بعض الناس يعيب علينا مسلا يقول لك احنا المفروض يبقى في نوع من الالفة مع الناس التانية ديت اللي هم غير مسلمين
ونكلمهم بالحسنى ونعمل ونتودد اليهم ماشي. الحسنى في الدعوة اه. انما ما نتنازلش عن حاجة من دينا ابدا اه يعني ما عندهم مناسبة نروح نشارك في المناسبة ونهنيهم بالمناسبة كل سنة وانتم طيبين. ليه؟ لان دي دعوة للاسلام. دعوة ايه
لا مش كده ابدا. هل انت فاهم لما تعمل كده وتتنازل هيسلموا؟ مستحيل مستحيل. قدم تنازلات زي ما تقدم. هي نفس الكلام هنا. نفس الكلام. فهنا سيدنا النبي عليه الصلاة والسلام لما طلبوا الطلبات
ما يقدرش ما يقدرش يلبي ولا اي طلب. ومش هيدعو الله انه ينفز له من دول. يعني ما قالوا ايه؟ ان احنا عاوزين الملايكة او ايه او نرى ايه ربنا. هل طلب الرسول اللهم انزل الملايكة تأيدني؟ ما حصلش. ما حصلش. ليه
لان الرسول يعلم ان دي مش مش مسألة قلة ادلة. لان غيرهم اسلم بدون الطلبات اللي ايه؟ اللي طلبت يبقى الطلبات دي مش يعني لأ هي دي تعنت. لان غيرهم اسلم وخلاص قالوا سمعنا وايه؟ واطعنا وانتهى الموضوع
عشان كده القرآن بيقول لقد استكبروا ولزلك قال في اية تانية ان هم لو شافوا الحاجات دي برضو مش هيسلموا. قال ايه في سورة الانعام؟ ولو اننا رب العزة يقول
ولو اننا نزلنا اليهم الايه؟ الملائكة. وكمان ايه؟ وكلمهم الموتى هم واجدادهم ونسائهم واولادهم اللي ماتوا من زمان صحيوا. واتكلموا معهم وكلمهم الموتى. وحشرنا عليهم من كل شيء قبل ما كانوا ليؤمنوا الا ان يشاء الله. ولكن اكثرهم ايه؟ يجهلون
المسألة مسألة كبر ان في صدورهم الا كبر. يبقى لقد استكبروا في انفسهم ايه ها وعتوا عتوا كبيرا. وبعدين تعال بقى على رؤية الملايكة. اه تعجيز اه. مش المقصود منها اني
عندهم يقين ويؤمنوا او ان في شك فالشك هيزول لأ هو مفيش شك اصلا قد نعلم انه ليحزنك الذي فانهم ايه؟ لا يكذبونك. هم مش شاكين في الرسول. نعم؟ قال اطيعوا الظلم اه. يوم يرون الملائكة
لا بشرى يومئذ للمجرمين. يا رب سلم. يوم يبقى هيشوفوا الملايكة ولا مش هيشوفوها؟ هيشوفوها واحنا برضو هنشوف كله هيشوف الملايكة. هيشوف الملايكة في كزا موضع. دول هيشوفوا واحنا برضو هنشوفها. هيشوفوا الملايكة في كزا
ده الاحتضار. هيشوفوا الملايكة. واحنا نشوف الملايكة. عند الاحتضار ييجي ملك الموت يحتضر الزالم يحتضر الكافر المفرط ينادي عليه. اخرجي ايتها الروح الخبيثة. في البدن الخبيث الا سخط من الله وغضب. هتشوفه. فطبعا الروح ما ترضاش
تخرج ابدا. فملك الموت يمد ايده وينتزعها ويستخرجها. يمزق معها وهو بيشدها كده العروق والاعصى. يبقى ده هيشوفه الملايكة عند الايه؟ الاحتضار. يوم يرون الملائكة. يعني اي هيروا فيه الملائكة لبشرى لهم. يعني ايه لابشرى لهم؟ يعني يوم غم عليهم. لا بشرى لهم. مش هيروا الملائكة بالبشارة
يرى الملك يقول يا ريتنا ما شفناهم. يا ريتنا ما شفناهم. وبيشوفوهم عند الاحتضار. وعند الاحتضار كمان بيت الملايكة بتضربهم. الملايكة بتضربه ولو ترى اذ يتوفى الذين كفروا الملائكة. لما ييجوا بيتوفوهم
وياخدوا ارواحهم يضربون وجوههم وادبارهم. ضرب. يصرخ ما يصرخشي ما يتسمع لما يتسمعش الكلام ده كله اه طبعا بتسمعوا الخلائق كلها ما عدا الثقلين الانس والجن. اسمعوا صراخه يسمعوا الضرب
باللي بينضربوا يضربون وجوههم وادبارهم. وفي اية تانية ولو ترى ايد الظالمون في غمرات موت والملائكة بسطوا ايديهم. اخرجوا انفسكم اليوم. باسطوا ايديهم بالضرب روحك خلي روحك تطلع ما فيش مش راضية هتطلع فين ما هو ملك الموت بيقول لها طالعة الغضب وسخط ما تخافش. يضربوه
الموت يخجل. اخرجوا انفسكم اليوم تجزون عذاب الهود. بما كنتم تقولون على الله غير الحق وكنت مع اياته تستكبر. فخلي بالكم يا اخوانا من الحاجات دي. حتى المسلم المفرط المسلم المفرط ممكن يتعرض لحاجات كده. لان الاية جت جابت الظالمين
ولو ترى اذ يتوفى الذين كفروا الملائكة ماشي. ولو ترى اذ الظالمون. يبقى في برضو اذ ظلم اخرجوا انفسكم. ولو ترى اذ الظالمون في غمرات الموت ما قالتش للكفرة. واقول لكم موقفا اسأل الله ان يكون ظني فيه في غير محله. لكن انا بقول
لما سمعت؟ لما سمعت الموقف مش سمعت من احد؟ كان احد الناس المفرطين مسلم مفرط يعني تارك للصلاة. وعند احتضاره سمعت زوجة ابنه تقول ما تخافش يا عمي ما تخافش يا عمي والبنت بتتكلم بطريقة في قمة الفزع. انا ما اعرفش
ما فيه ايه؟ ولا ايه اللي بيحصل؟ بس البنت بتصرخ تقول له ما تخافش. طبعا البيت لا فيه قطاع طرق ولا فيه بلطجية ولا حاجة. وشوية وجريوا به راحوا المستشفى وشوية وقالوا مات. هل هو كان بيموت ساعتها
ايه اللي باين عليه؟ البنت المسكينة دي بتقول له كده ليه الله اعلم. اللي انا سمعته بس ما تخافش. خايف من ايه؟ شايف ايه؟ بيحصل ايه؟ هي البنت بمنتهى الفزع ما تخافش ما تخافش ما تخافش. وهاتوا العربية والاسعاف او البتاع شيل ودي وروح وبتاع
مات. فنخلي بالنا من الحاجات دي. مفرط ممكن يبقى فيه حاجات كتير حافز على صلاتك حافز على الفرائض اكثر من النوافل حيروا الملائكة او نرى ربنا. طبعا بيقولوا على الملايكة عاوزين ملايكة عاوزين اي حاجة
شف لا هتشوفوهم. الزلمة هيشوفوهم والكفرة هيشوفوهم. قلت لهم هيشوفوهم عند الاحتضار. هيشوفوهم عند الاحتضار ويشوفوهم يوم القيامة بقى. لزلك رب العزة يقول يوم يرون الملائكة لا بشرى يومئذ للمجرمين
ويقولون ايه؟ يبقى عند الاحتضار بتضرب وتقول وبعدين يوم القيامة هنشوفهم كله هيشوفهم. وبعدين النار والعياز بالله يشوفوهم زي ما بيقولوا كده ونادوا يا مالك يبقى شايفين مين؟ مالك واشمعنى مالك؟ لان هو كبير
خزنة. يبقى شايفين بقية الخزنة. يا ما لك ليقض علينا ربك. وبيكلموك كمان. يبقوا شايفينه بمفهوم المخالفة يبقى غير المجرمين برضو هيشوفوا الايه؟ بس لهم بشرى ولا ما لهمش؟ دوكها
بقى يوم يرون الملائكة لبشرى يومئذ للايه؟ للمجرمين. يبقى غير المشركين يرون الملائكة ولهم ايه؟ عند الاحتضار ان الذين قالوا ربنا الله ثم استقاموا. نسأل الله ان نجعلنا ان يجعلنا منهم
تتنزل عليهم الملائكة. اي شوفوهم. الا تخافوا ولا تحزنوا. ارجع تاني. ما تخافش يا عمي ده لو فيه بشارة عمها هيخاف ليه ؟ ده هي تبص تقول له كان تقول له ايه اللي بيضحكك يا عمي صح ولا مش صح
سبحان الله! انا شايف واحد بيبتسم. شايف واحد بيضحك. اه. تتنزل عليهم الملائكة ولا تحزنوا وابشروا بالجنة التي كنتم توعدون. يبقى المؤمن يفرح ويرى وتأتيه البشارات. تأتيه البشارة. تقول حديس طبعا معروف في المقابل. حديس البراء اللي هو خدنا منه جزء خاص
الايه بالزلمة او الكفرة والمنافقين والجزء الخاص بالمؤمنين بشرى ييجي ملك الموت يقول له كده اخرجيه اخرجي عفوا ايتها النفس الطيبة في الجسد الطيب. كنت تعمرينه. اخرجي الى روح وريحان ورب غير غضبان. تقوم وتروح تطلع جري جري
وتشيل من فم الانسان تسيل منه كده زي ما تكون انت نايم ساعات وتلاقي ريقك بايه ها. بينزل هي كده تخرج بمنتهى السهولة. يقوم ملك الموت واخدها ياخدوها منه ويكفنوها ويزبطوها
ويصعدوا بها الى الله بشرى يوم يرون الملائكة لايه؟ وفي الاخرة برضه تقوم من القبر تلاقي الملايكة واخداك بستقبلك وتبشرك. تخش على الجنة. تحيتهم يوم يلقونه بشرى. مش اتفضل يدخل من اي ابواب الجنة شاء مش كده ولا ايه؟ وينادوا عليه تعال من هنا تعال من هنا. اه. يوم يرون الملائكة
بشرى يومئذ للمجرمين ويقولون حجرا الحجر ايه؟ حجرا ومحبورا حجرا. الحجر اي المنة المانع حتى الحجر اللي بينسبوه لسيدنا اسماعيل هو مش مش اسمه حجر اسماعيل خالص. اسمه الحجر بس
الكلام ده انا قلته من فترة اسمه الحجر بس. مش حجر اسماعيل. لان حجر اسماعيل دي تلكيكة لعباد القبور عشان يقول لك ان اسماعيل مدفون فيها والكلام ده ارجعوا واسمعوه تاني هتلاقوه. وتقريبا البشمهندس منزله حديسا موت سيدنا اسماعيل عايش
انا شفت عنوان بالمعنى ده عايش لسيدنا اسماعيل وموته ودفنه اندفن فين ؟ ما تسمعوا الحاجات دي انتم ولا ولا ما بتشوفوهاش ها المهم حجرا يعني المنع. سمي الحجر بالحجر لان ممنوع تطوف منه. تطوف ايه
خلفه ممنوع تطوف منه. لو توفت منه ابقى طوفك باطل. منه كده وتقوم مدخل من الباب تطلع. هم حاطين طبعا قافلين. بس لو مفتوح وتفت الطواف باطل. فاسمه الحجر يعني المانع. وبرضه الحجر اللي هو بنمنع السفيه. ها من التصرفات لانه هيتلف
ما له كده يعني ده الحجر. يقولون حجرا وبرضو في سورة الانعام. وقالوا هذه انعام ها؟ وحرث حجر لا يطعمها الا من نشاء بايه؟ بيقولوا الانعام دي هي حجر على اصنامنا ما حدش يمد ايده عليها
زي ده خروف البدوي. وكان فيه راجل زمان فلاح يقول لك الخطوط دي التلات خطوط اربع خطوط دول في الضهر دول بتوع البدوي. او بطاطس او اي حاجة زارعها دول بتوع الايه؟ ما حدش يميل يدي ميدو على بطاطس البدوي ولا درة
بدوي البيت الغيط عادي انما الايه؟ ده هم بتوع مين؟ ده اسمه حجر. الحجر يعني المنع. فهنا بقى دول لما توفوا الملايكة لا بشرى يومئذ للمجرمين. يبقى الملايكة مش ايه؟ مش جاية تبشرهم جاية ايه؟ تضربهم وتخوفهم
ووفهم وتعزبهم. فلما يقولوا بقى يقولون حجرا محجورا. ايه بقى واحنا قلنا الحجر بس مين اللي هيقول حجرا محجورة؟ الجملة دي مين اللي هيقولها؟ هل الملايكة ولا المشركين؟ اختلف اهل
اعجبني الشنقيطي واميل لهذا الرأي واقول به قال ايه؟ ازهر القولين فيه عندي يعني مين اللي هيقول؟ حجرا محجورا الملايكة ولا المشركين؟ انه من كلام الكفار صح. هو من كلام الكفار. يوم يرون الملائكة يقولوا
محجورة تفسيرها ازاي؟ ان الكفار الزين اقترحوا انزال الملايكة قال لي احنا هنؤمن ازا رأينا ازا رأوا الملك توقعوا العزاب من قبلهم فيقولون اذا ها للملايكة حجرا يعني ايه؟ حرام عليكم يا ملايكة. هيقولوا كده لهم. حجرا محجورا. معنى حجرا محجورا ايه؟ يعني كفر دول لما
الملايكة يعزبوهم وياخدوهم ويجروهم الى النار ويقبضوا ارواحهم ها؟ يقول لهم حجرا محجورا. يعني ايه؟ حرام عليكم يا احنا ما عملناش حاجة غلط. احنا ما عملناش ايه؟ لان القرآن بيخاطبهم بلغتهم. العرب كانت تقول كده فعلا. لما في ده
هي ولا حاجة تهجم عليه يقول له حجرا محجورا. يعني ايه؟ ما تأزينيش وتمسني بسوء لان انا ما استحقش منك الايه ازى فيقول حجرا محجورا. حجرا يعني احنا معملناش حاجة ايه تستوجب ولزلك في سورة النحل قول رب العزة
الذين تتوفاهم الملائكة ها ظالمي انفسهم. فالقوا السلم. فالقوا السلام سلام لمين؟ القوا السلام لمين؟ للملايكة. ما كنا نعمل من سوء. احنا ما كناش بنعمل حاجة غلط. يعني ما تعزبكم ما تضربوناش. احنا
ما قلناش حاجة غلط لان هم فعلا عملوا حاجات يزنوها صح هنشوفها دلوقتي. بس مع ايه؟ وقدمنا الى ايه؟ ما عملوا من عمل فهما يقولوا للملايكة حجرا محجورا. ما تعذبوناش انتم بتعزبونا ليه؟ احنا ما عملناش حاجة غلط. توضيحها اكتر في سورة النحل. الذين تتوفون
فهم الملائكة ظالمي انفسهم. فالقوا السلام الى مين؟ الى الملايكة. ما كنا نعمل من سوء ترد عليهم الملايكة تقول لهم بلى ان الله عليم بما كنتم ايه؟ تعملون. انتم انتم بتعملوا حاجات تزنوا ان هي صح وهي مش ايه؟ صح. هي صح في العمل نفسه
لكن في كفر مانع قبول الايه؟ العمل ما انتم اسلمتوش اصلا. فمهما تعمل بقى مهما تعمل لأ كل اعمالك مش مقبولة يبقى عادت العرب القرآن بيخاطبهم باللغة بتاعتهم ان كانوا بيقولوا
الجملة دي ازا هجم عليهم شيء او نزلت بهم نزيلة يقوموا له ايه؟ حجرا ايه؟ محجورا. يبقى ده قول الصواب ان ده قول مين ها؟ المشركين. طب الناس اللي قالوا او العلماء اللي قالوا ان ده كلام الملايكة يعني الملايكة
لما بتيجي تقبض عليه تقبض ارواحهم وتاخدهم او في العزاب يقوموا يقولوا لهم الملايكة هي اللي تقول حجرا محجورا يبقى معناها ايه محرما عليكم او حرام عليكم ايها الكفار ان تبشروا اليوم بمغفرة. او تدخلوا الجنة
واضح كده ولا مش واضح؟ يبقى مين اللي بيقول الكلمة حجرا ومحجورا؟ يعني ايه؟ في منع. اما الملايكة هي اللي بتقول ممنوع عليكم تدخلوا الجنة. ممنوع ان احنا نبشركم. ممنوع ان ربنا هيغفر لكم. يبقى مين اللي بيقول
محجورة ها؟ الملايكة. او القول التاني ان المشركين والزلمة والكفرة لما يروا الملائكة بقى ده الاحتضار وفي الاخرة وكزا يقولوا حجرا محجورا ان احنا ما كناش بنعمل حاجة غلط. ليه؟ لان هم عملوا اعمالا زي ما الاية قالت
خليك برضو الصورة تتضح اكتر. اه رؤية الملايكة اه ماشي لا ما هو لما جم بالعذاب يعني. هم طلبوا بس ما كانوش يتوقعوا ان هيجيبوا عزاب. كانوا متوقعين الملايكة تيجي بايه؟ بحاجة
حلوة يعني. وقدمنا الى ما عملوا من عمل. الاعمال اللي هي بتقولوا ايه؟ ما كنا نعمل من ايه؟ من سوء. احنا كنا كويسين. ماشي. انتم عملتم اعمال كويسة. بس مبنية على ايه؟ على شرك وكفر وما امنتوش بمحمد
ولا بالقرآن يبقى الاعمال راحت عليكم. ولزلك يقول رب العزة وقدمنا الى ما عملوا من عمل فجعلناه ايه باء منثورا هباء منثورا. عمل اعمال اعتقدوا ان هي صحيحة. العامل في حد ذاته صحيح. لذلك
القرآن بيقول لهم ايه؟ اجعلتم سقاية الحاج وعمارة المسجد الحرام. كمن امن هم عملوها كده فعلا. كمن امن بالله واليوم الاخر وجاهد ايه؟ انتم انتم عاوزين تقولوا عمارة المسجد الحرام
راموا خدمتكم الحجاج دي تغني عن الايمان بالرسول؟ لا ما تغنيش. لازم ايه ها؟ تؤمنوا. وبعد كده بقى عمروا المسجد ما عمرتوش المسجد سقيتوا الحجاج ما سكتوش الحجاج ما تفرقش. لو عملتوا الحاجات التانية دي هتاخدوا اجر. بس الاصل لازم ايه
تؤمن بالله والايه واليوم الاخر. فعلشان كده الاعمال اللي اتعملت دي هباء ايه؟ منثورا. اعمال صالحة اه الاعمال الصالحة ما قلناش حاجة. بس ايه؟ ربنا جعلها هباء منثورا. ايه الهباء؟ ايه الهباء ده الشيء اللي هو ما تعرفش تمسكه
ما تعرفش تمسكه. الجسيمات الصغيرة اللي مع ضوء الشمس تشوفها عمالة ايه تتحرك. هي دي الهباء؟ اه طب امسك الهباد ده ما تعرفش تمسكه. تجمع منه حاجة تستفيد بها هي دي اعمال الكفرة يا اخوانا. الصليب الاحمر والصليب
تخضر والصليب البنفسجي يعمل اللي يعمله يتبرع بالدم يبيع يجيب يتبرع بادوية يعمل اللي يعمله. طالما مبني على طالما مبنى على كفر ده اغرب ما سمعت بقى ان بيتبرعوا لبناء الايه؟ المساجد
اعرف مسجد ما فيش داعي ازكره يعني عشان ما تبقاش العامية مكشوفة اوي. بيتبرع الرجالة بيتبرعوا. ده وده. الاتنين بيتبرعوا له باش ممكن يصب السقف ممكن. ايه يا عم ده حلو اوي. قل لي هنقول لك ايه يعني. ربنا يجعله في ميزان حسناتك. دعوة ولا
لها من القبول. انما نقول لك ايه؟ نقول لك ربنا يهديك. صح ولا مش صح؟ لان لو اهتديت زي اليهود اللي كانوا يتعاطسوا امام رسول الله. يعمل نفسه بيعطس. عشان الرسول يقول له ايه؟ طب يرحمه الله ازاي؟ وهو ايه
وهو كافر يهودي. فالرسول ازكى منهم يفوت عليهم الفرصة لان مش من حقهم. مش من حقهم يدعي لهم الدعوة دي. يقوموا يهديكم الله. ان اهتديتم هيرحمكم. انما ما اهتديتوش. افرض الرسول قال له يرحمك الله. لأ طبعا
ورسوم مش هيعملها. لان الرسول لا يعتدي في الدعاء. يرحمك الله يرحمكم الله. دا دعاء. والرسول مش يعتدي في مش هيحطه في غير موضعه. مش هيحطه. فالشاهد وقدمنا الى ما عملوا من عمل فجعلناه ايه؟ ها؟ هباء
ما عملوا من الكلام ده في الاخر. ما عملوا من عمل صالح. ما عملوا من عمل ايه؟ ايا كان. ايا كان العمل الصالح له. فجعلناه ايه؟ هباء. دي مسلها مسل الاية ديت قوله تعالى في سورة النور مثل سورة ابراهيم. مثل الذين كفروا بربهم
ما لهم ايه ها؟ كرامات. اعمالهم الصالحة. اشتدت به الريح. ريح شديدة جت على الرماد باع زقيته في كل ناحية. تيجي تلمه ما يتلمش وقوله تعالى سورة النور والذين كفروا اعمالهم برضه الصالحة كسرى بقيعة يحسبه
ضمآن اهي دي بقى بتقول الملايكة تقول لهم حجر هم يقولوا ان الملائكة حجرا محجورة ده احنا عملنا اعمال صالحة. هي فين؟ ده سراب. طب هي سراب لاني اعمالكم دي مش مبنية على ايه؟ على ايمان. الاستفادة بالاعمال
الصالحة لابد ان تكون مبنية على ابادة. ولزلك تأمل مثل الذين كفروا بهم كفروا بربهم ها اعمالهم كرامات. والذين كفروا اعمالهم كسراب واضح؟ فلابد يكون مبنية على ايه؟ على ايمان. هزا حال الزلمة الكفرة في كل زمان ومكان
مقارنة بقى يقول رب العزة خلاص حالهم كده لازم بقى في لفتة كده لاصحاب الجنة. فيقول عز اسمه اصحاب الجنة يومئذ. خلي بالك يوم يرون الايه؟ الملائكة. وقلنا هيروا الملك عند الاحتضار
عند القيام من القبور وآآ في النار وكده. اصحاب الجنة يومئذ خير مستقرا. واحسن بقي له. يومئذ برضو اه اصحاب الجنة نسأل الله ان يجعلنا منهم يومئذ يوم القيامة خير مستقرا واحسن
قيل اذكر ما قاله اهل العلم ونقل ذلك عنه ابن كسير يقول اي يوم القيامة. لا يستوي اصحاب اصحاب النار اصحاب الجنة صح. طب نص الاية اصحاب الجنة هم الايه؟ وذلك لان اهل الجنة يصيرون
الى الدرجات العاليات والغرفات الامنات. فهم في مقام امين. حسن المنظر طيب المقام والدينا فيها حسنت مستقرا ومقاما ومقاما. قراءتين يعني. واهل النار يصيرون الى الضركات السفيلات. يعني كل ما تنزل في النار لتحت تلاقي والعياز بالله الشديد تطلع في الجنة
فوق تلاقي الاحسن عكس بعضهم يعني. والحسرات المتتابعات انها ساءت مستقرا ها قام اي بئس المنزل منزرا وبئس المقيل مقاما. اصحاب الجنة احسن ليه؟ بما عملوا من الاعمال المتقبلة. مهم جدا يا اخواننا نعمل اعمال يعني نحاول نشوف اسباب القبول
مش العبرة بالعمل وخلاص لأ تتحرى اسباب القبول. مش بكتر العمل بقبوله في سورة مائدة انما يتقبل الله ها من الاعمال كتير كتير بس ربنا بيقبل من مين؟ لازم تبقى كده حاول تبقى كده. مش العمل وخلاص لأ. عمل المتقين. بما بهزه
الاعمال المتقبلة صاروا الى طبعا احسن حال وكده. اصحاب الجنة يومئذ خير مستقرا واحسن او ما قيل. ما قيل دي بقى الكلام العجيب لاهل العلم قالوا فيها ايه بقى؟ ابن عباس رضي الله عنهما يقول انما هي
فيقيل اولياء الله على الاسرة مع الحور العين ضحوى احنا عندنا بنقول عليه ايه؟ انه بنسميها بالكلام العربي بتاعنا ايه؟ مش مشكلة كلام العربي خلينا في الكلام الفصيح ضحوة يعني اخر وقت الضحى يعني الحساب من اول النهار
مع وقت الضحى والقيلولة يكون اولياء الله فينا. في الجنة على الاسرة مع العين والموضوع ايه؟ خلاص. احسنها ما قيلا. برضو لسه غيره كمان بيقول. ويقين اعداء اللهم على الشياطين مقرنين. قال سعيد بن جبير يفرغ الله من الحساب نصف النهار. فيقين
القيلولة عارف انت القيلولة؟ نوم القيلولة. فيقيل اهل الجنة في الجنة واهل النار في النار وقال عكرمة اني لاعرف الساعة التي يدخل فيها اهل الجنة الجنة واهل النار النار. هي
الساعة التي تكون في الدنيا عند ارتفاع الضحى الاكبر. الضهر يعني. ازا انقلب الناس الى اهليهم املي القيلولة فينصرف اهل النار الى النار واما اهل الجنة فينطلق بهم الى الجنة فكانت
دولتهم في الجنة. واطعموا كبد الحوحوت فاشبعهم زلك كلهم عبدالله ابن مسعود يقول لا ينتصف النهار امتصف النهار حتى يقيل هؤلاء وايه وهؤلاء ثم قرأ اصحاب الجنة يومئذ خير مستقرا
يا رب اجعلنا منهم. شفت بقى نص النهار وقت القيلولة وقت الزهرية كده. دول يروحوا يأيلوا فين ها يأيلوا في الجنة مع الحور العين وعلى الاسرة ودول يروحوا يأيلوا فين؟ القيلولة بتاعتهم فين؟ فين
اصحاب الجنة يومئذ خير مستقرا. واحسن مقيلا طبعا خير مستقرا. هيستقروا فين؟ والقيلولة دي اول قيلولة بقى. دي اول اول دخلة هتبقى في الوقت ده هيدخلوا وهيستقروا بقى على طول. خير مستقرا واحسن مقيلا. نسأل الله ان يجعلنا منهم. نسأل الله ان ينفع
بما علمنا وان يرزقنا العمل بما علمنا. واتقوا الله ويعلمكم الله. وصلى اللهم وسلم وبارك على نبينا محمد. يقول رجل قال لزوجتي انت طالق. انت طالق. انت طالق طالق انت طالق بالتلاتة. يبقوا كده ستة. قال قال
للقارئ طالق بالتلاتة. وكان في حالة غضب بعد ما شد بينه وبين زوجته فهل يقع الطلاق علما بانه منز سنوات طويلة قال لها ايضا انت طالق. مرتين فما حكم زلك؟ نصيحة يا اخواني لكل الازواج
انسى رجولتك في المواقف دي. او ايه؟ انسى جهالتك في هزه المواقف. نسائي اليوم ما بيخافوش من الطلاق. اصلا. ازا كنت فاهم ان انت في زمن جدتك اللي ممكن ما سمعتش كلمة الطلاق من جدك الا مرة واحدة او جايز ما سمعتهاش خالص
لأ انت عايش في زمن نساء الطلاق لا يخيفهم اصلا بل الطلاق مكسب. بل حكى لي بعض الشباب اني في بنات عندها فلسفة وهي ان هي بتتجوز عشان تطلق مش بتتجوز عشان تعيش لأ. بتتجوز عشان تتطلق. ليه
تتجوز يبقى كده مرغوب فيها. الشباب خبط عليها ومرغوب فيها. انسى. مش بايرة. سم تطلق ليه؟ ليه اني انا ما عنديش اللي هم بيقولوا النرجسيين. ما احبش ايه؟ حد يتحكم في واحد ويا حبذا
لو خلفت لو خلفت يبقى حاجة حلوة برضو. ليه؟ هيبقى فيه معاش وفيه ولد واسبتت الانوسة وحاجات كتير جدا مكاسب كتير الشاهد من الكلام الطلاق ما عدش بيخوف. الرجل الاحمق اللي بيخوف مراته بالطلاق. احمق. ليه احمق
هي ما بتخافش. هي ما بتخافش. فمسألة الطلاق دي شيلوها من حياتكم تماما. تماما ازا كنت فاهم ان ده هيخوف وما بيخوفش. تحلف بتلاتة باربعة بعشرين اللي تحلفه احلفه. هتوقعه لك هتوقعه لك. وهتكسر كلامك هتكسره
ما بيخافوش سم ان وراهم دروع حمايات وراهم قانون ووراهم بيئة وراهم مجتمع ووراهم حالات كتير ما فيش يعني انت فما تخلكش يعني احمق ما تستخدمش اسلوب الطلاق ده. اما بالنسبة للسائل السائل ان كان انت طالق انت طالق انت طالق انت طالق بالتلاتة
كل ده في نفس واحد وفي مجلس واحد فهي طلقة واحدة. كل دي طلقة واحدة. في حالة غضب دي سيبك من الغضب. الغضب اللي هو لا يقع فيه الطلاق غضب اغلاق يعني غاب عقل الحالف. مش شايف السما من العمى
بتكفيني يقول ما اعرفش انا مش شايف حاجة خالص. ولادك فين؟ مش شايف. اغلى. اغلق عقله انما لما يبقى عارف ان دي زوجته وده بيته دول عياله يحلف ده غضب اه انما مش اغلاق
مش اغلق. واضح؟ دي حاجة. يبقى ده يقع الطلاق ده. اللي قبل كده مش عارف هو يقصد مرتين ان كانوا في مجلس واحد تبقى هي مرة. ازا كانوا في مجلس واحد تبقى هي مرة واحدة. ازا كانوا في مجلسين هيبقى كده وصل للتلات
فازا كان في مجلس واحد اللي قاله من سنوات ده ازا كان في مجلس واحد انت طالق مرتين انت طالق انت طالق في مجلس واحد تبقى هي طلقة واحدة يبقى كده عنده طلقتين يتقي الله فيها ويحاول يرجعها ازا ما كتش عنده
ويشهد على الطلاق ده زوي عدل ناس بتصلي يشهدوا معه. هل يجوز صيام العاشر من محرم وحده دون ان اصوم التاسع او الحادي عشر يجوز. لكن حاول تأتي بالسنة. حاول تأتي بالسنة. من ناحية العاشر وحده يجوز. ما اقدرش
يقول لك ما تصومش العاشر لكن هات معاه التاسع هات معاه التاسع لكن هو تجوز العاشر فقط يجوز لا تأثم بل تثاب ان ان شاء الله. من ترك صلاة العصر فقد حبط عمله. هل زلك يحبط عمل اليوم او عمل عمره كله؟ لا. عمل
عمره كله الله عز وجل كريم رحيم ودود. آآ يحبط عمل يومه. صليت العصر بعد زلك بعد المغرب او تاني يوم فهل زلك يكفر عن صلاة العصر التي فاتتني يعني نسأل الله المغفرة لكن لازم تصليها لان النبي صلى الله عليه وسلم قال من نام عن صلاة او نسيها فليصلها اذا ذكرها
فانت هنا ما تسبوش للمغرب مجرد ما تعرف ان فاتتك العصر صلي حتى لو كان قبل المغرب. حتى ولو كان في وقت الكراهة صلي العصر. ما تسيبوش لتاني يوم. حتى لو بعد العشاء صليه. وبعد المغرب صلي. بعض الاشخاص يسمون ابناء
جاءهم تبارك. هل يجوز ذلك؟ لا لا يجوز. لا يجوز ابدا. هذا من الاسماء المحرمة. احنا قلنا تبارك دي خاصة برب العالمين فقط لا استطيع ان اقول تبارك جبريل. ولا تبارك محمد صلى الله دي خاصة برب العالمين. تبارك الذي نزل الفرقان
تبارك الذي ان شاء جعل لك خيرا من زلك. تبارك الذي ايه؟ جعل في السماء بروجا. تبارك خص برب فقط اما اسمي بها ولد او اسمي بها بنت. تبارك فلان بنت بنت محمد مسلا قلت بارك محمد تبارك علي
ما ينفع هزا ابدا لا يجوز. قال تعالى لكن الراسخون في العلم منهم والمؤمنون يؤمنون بما انزل اليك وما انزل من قبلك. والمقيمين الصلاة والمؤتون الزكاة. لمازا اتت كلمة المقيمين بالياء مع انها
معطوفة على مرفوع. لأ هنا هنا مش العطف. في الاعراب ليست معطوفة. الاعراب ليست معطوفة. قال تعالى لهدمت صوامع وصلوات ومساجد. ما معنى بيع وصلوات؟ البيع والصلوات اماكن عبادة اليهود والنصارى
البيع والصلوات اماكن عبادة اليهود والنصارى. والمساجد خاصة بالايه؟ بالمسلمين. لهدمت والله تعالى اعلى واعلم. وصلى اللهم وسلم وبارك على نبينا محمد. وجزاكم الله خيرا